40-aastase naise väitel sündisid need kolm last surnult. Lääne-Saksamaal Giessenis toimuvat uurimist juhtiva prokuröri Ute Sehlbach-Schellenbergi sõnul püsib siiski selle naise kohal siiski kolme mõrva kahtlustus.
Siiani pole aga mainitud naist, kellel on ka elus lapsi, veel vahistatud.
Kohtuarstlik ekspertiis tuvastas, et kaks surnult leitud last olid poisid. Kolmanda beebi sugu pole teada.
Politsei avastas kolm lapse surnukeha sel nädalal ühest kortermajast ja sellele naisele üüritud garaažist.
Viimastel aastatel on Saksamaal avalikkuse ette jõudnud mitu sarnast lugut, märgib uudisteagentuur AFP. Neist tuntuim on juhtum, kus 15-aastaks saadeti vangi naine, kes oli tapnud kaheksa oma vastsündinud last ning peitnud nende maised jäänused lillepottidesse ja akvaariumisse.